VIII 
—————— 
natura ad hiemalem quasi somnum redeat, quum ea, quae destructione gignuntur vegeta- 
bilia, fungi, unice fere nascantur, animaleula nostra persaepe et ingenti quidem repe- 
riuntur numero. Quae autem res, etsi omni naturae scrutatori satis admiranda, non 
unica est, quae horum animaleulorum indolem eximiam reddat, Alterum est idque 
maximi momenti, quod eum Lepidopterorum larvis bestiolarum nostrarum larvae intima 
proximaque utantur conjunctione. Ut omnibus Tipulariarum larvis, ita iis quoque caput 
est magnum coriaceumque: oculis gaudent in capitis latere positis permagnis, mandibu- 
lisque duabus lateralibus, firmis, multidentatis: at stigmatibus in segmentorum singulo- 
rum latere collocatis, *) fusulo, hamulisque biseriatis ventralibus, «qnibus pedum instar 
utuntur, eum a reliquarum Tipulariarum larvis abscedunt, tum cum erucis sese conjun- 
gunt, quas hisce partibus gaudere neminem fugit. Sed haecce mitto; iam ad novarum 
quarundam aut minus bene cognitarum specierum descriptionem accuratiorem transeo. 
*) Vir in rebus entomologicis satis versatus cel. Mac-Leay hancce stigymatum dispositionem 
ab omnibus Dipterorum larvis alienam esse falso contendit, Mycetophilae fuscae larvas 
stigmatibus lateralibus gaudere iam monuit summus De Geer, (Abhandlungen aus der In- 
sektengeschichte übers. v. Goze. "Thl. 6. p. 142); de Myc. fasciatae larvis idem obser- 
vavit Ill. Meigen (System. Beschr. d. Europ. zweifl. Ius, 1. p. 261). Equidem hancce 
trachearum dispositionem non solum in Mycetophilarum plurimarum (arcuatae, signatae, 
ruficollis, punctatae, fenestralis, lateralis, fuscae, ornaticollis, lugentis, pallidae, sciarinae) 
sed etiam in Leiarum, Sciophilarum, Sciararum (quae apud Meigen minus bene singularem 
constituunt familiam,) Cordylarum (quas HI. Latreille in opere, quod iuscribitur. ,jFamilles 
naturelles du régne animal p. 485** injuste "Tipulariis floralibus adnumerandas censet) larvis 
inveni. Imo etiam contigit ut in Cecidomyiarum larvis stigmata observaverim lateralia, 
quod: memoratu dignissimum, quum haecce simili modo ac Tipulariarum fungicolarum larvae, 
antequam in nympharum statum abeant, contextum sibi parent sericeum. Singularis igitur 
nexus huic respirandi rationi cum tela conficiendi facultate interesse videtur! 
